Caffael Cyhoeddus, Cymru Enwi a dod i rym 1 1 Enw’r Rheoliadau hyn yw Rheoliadau Caffael (Cymru) (Diwygio) 2025. 2 Daw’r Rheoliadau hyn i rym ar 23 Mehefin 2025. Dehongli 2 Yn y Rheoliadau hyn, ystyr “Rheoliadau 2024” yw Rheoliadau Caffael (Cymru) 2024 . Diwygio Rheoliadau 2024 3 1 Mae Rheoliadau 2024 wedi eu diwygio fel a ganlyn. 2 Yn rheoliad 3 (dehongli), yn y lle priodol mewnosoder— mae i “cyfleustod” yr ystyr a roddir i “utility” gan adran 35(4) o Ddeddf 2023; . 3 Yn rheoliad 4 (dehongli Rhan 2), hepgorer y diffiniad o “cyfleustod”. 4 Ar ôl rheoliad 45D (cyfrifiadau gweithredwyr dŵr) mewnosoder— Contractau esempt: cyfrifiadau trefniadau fertigol 45E 1 At ddibenion paragraff 2(2)(c) o Atodlen 2 i Ddeddf 2023 (contractau esempt), mae canran y gweithgareddau a gyflawnir gan berson i’w chyfrifo yn unol â’r rheoliad hwn. 2 Yn ddarostyngedig i baragraff (8), mae canran y gweithgareddau a gyflawnwyd gan berson ar gyfer neu ar ran yr awdurdodau contractio neu’r personau eraill a ddisgrifir ym mharagraff 2(2)(c)(ii) o Atodlen 2 i Ddeddf 2023 i’w chyfrifo drwy gymryd trosiant priodoladwy y person hwnnw fel canran o gyfanswm ei drosiant, dros y cyfnod perthnasol. 3 Trosiant priodoladwy person yw ei drosiant sy’n deillio o weithgareddau a gyflawnwyd ar ran yr awdurdodau contractio neu’r personau eraill a ddisgrifir ym mharagraff 2(2)(c)(ii) o Atodlen 2 i Ddeddf 2023. 4 Pan na fo trosiant priodoladwy na chyfanswm trosiant person ar gael ar gyfer y cyfnod perthnasol cyfan oherwydd bod y person wedi cael ei greu neu wedi cychwyn ei weithgareddau ar ôl i’r cyfnod perthnasol ddechrau, mae’r trosiant priodoladwy a chyfanswm y trosiant i’w gyfrifo yn unol â pharagraff (5). 5 Mae trosiant priodoladwy a chyfanswm trosiant person i’w gyfrifo— a pan na fu trosiant o gwbl yn ystod y cyfnod perthnasol, gan ddefnyddio rhagamcanion busnes credadwy ar gyfer cyfnod o dair blynedd sy’n dechrau â dyddiad dyfarnu’r contract; b mewn unrhyw achos arall, gan ddefnyddio— i unrhyw drosiant priodoladwy neu gyfanswm y trosiant, yn ôl y digwydd, a gynhyrchwyd yn ystod y cyfnod perthnasol, a ii rhagamcanion busnes credadwy, ar gyfer cyfnod sy’n dechrau â dyddiad dyfarnu’r contract, sydd, o’u cyfuno, yn darparu gwybodaeth a rhagamcanion o ran trosiant ar gyfer y cyfnod cyfan o dair blynedd sy’n dechrau â’r dyddiad y cynhyrchwyd unrhyw drosiant gyntaf yn ystod y cyfnod perthnasol. 6 Pan na fo trosiant priodoladwy na chyfanswm trosiant person ar gyfer y cyfnod perthnasol cyfan, ar ddyddiad dyfarnu’r contract, yn gynrychioliadol o weithgareddau’r person mwyach oherwydd bod y gweithgareddau wedi newid o ganlyniad i ad-drefnu’r person a ddigwyddodd ar ôl i’r cyfnod perthnasol ddechrau, mae’r trosiant priodoladwy a chyfanswm y trosiant i’w gyfrifo yn unol â pharagraff (7). 7 Mae trosiant priodoladwy a chyfanswm trosiant person i’w gyfrifo— a pan na fo trosiant o gwbl wedi ei gynhyrchu ar ôl ad-drefnu, gan ddefnyddio rhagamcanion busnes credadwy ar gyfer cyfnod o dair blynedd sy’n dechrau â dyddiad dyfarnu’r contract; b mewn unrhyw achos arall, gan ddefnyddio— i unrhyw drosiant priodoladwy neu gyfanswm y trosiant, yn ôl y digwydd, a gynhyrchwyd ar ôl ad-drefnu, a ii rhagamcanion busnes credadwy, ar gyfer cyfnod sy’n dechrau â dyddiad dyfarnu’r contract, sydd, o’u cyfuno, yn darparu gwybodaeth a rhagamcanion o ran trosiant ar gyfer y cyfnod cyfan o dair blynedd sy’n dechrau â’r dyddiad y cynhyrchwyd unrhyw drosiant gyntaf ar ôl ad-drefnu. 8 Pan na fo canran y gweithgareddau a gyflawnwyd gan berson, fel y’i cyfrifwyd yn unol â pharagraffau (2) i (7), yn fesur addas o’r gweithgareddau a gyflawnwyd gan berson at ddibenion paragraff 2(2)(c) o Atodlen 2 i Ddeddf 2023, rhaid cyfrifo canran gweithgareddau o’r fath drwy gymryd, dros y cyfnod perthnasol, un o’r canlynol— a y costau yr aed iddynt gan y person ar weithgareddau a gyflawnwyd ar gyfer neu ar ran yr awdurdodau neu’r personau eraill, fel canran o gyfanswm ei gostau; b yr amser a dreuliwyd gan y person ar weithgareddau a gyflawnwyd ar gyfer neu ar ran yr awdurdodau neu’r personau eraill, fel canran o gyfanswm ei amser; c gwerth y nwyddau, y gwasanaethau neu’r gweithiau a gyflenwyd gan y person i’r awdurdodau neu’r personau eraill, fel canran o gyfanswm gwerth y nwyddau, y gwasanaethau neu’r gweithiau a gyflenwyd gan y person; d gwerth y nwyddau, y gwasanaethau neu’r gweithiau a gyflenwyd i’r person gan yr awdurdodau neu’r personau eraill, fel canran o gyfanswm gwerth y nwyddau, y gwasanaethau neu’r gweithiau a gyflenwyd i’r person. 9 Yn y rheoliad hwn— ystyr “ ad-drefnu ” (“ reorganisation ”) yw newid, heblaw newid bach iawn neu ansylweddol, i strwythur, gweithrediadau, cyllid neu berchnogaeth person; ystyr “ cyfnod cyfrifyddu ” (“ accounting period ”) yw cyfnod y paratoir cyfrifon mewn cysylltiad ag ef mewn perthynas â’r person; ystyr “ cyfnod perthnasol ” (“ relevant period ”) yw naill ai— y cyfnod o dair blynedd sy’n gorffen â dyddiad dyfarnu’r contract, neu pan na fo gwybodaeth sy’n ymwneud â throsiant ar gyfer y cyfnod yn is-baragraff (a) ar gael ar ddyddiad dyfarnu’r contract, oherwydd amseriad cyfrifon y person, cyfnod o dair blynedd sy’n gorffen â’r dyddiad y mae’r cyfnod cyfrifyddu olaf cyn dyddiad dyfarnu’r contract y mae gwybodaeth o’r fath ar gael ar ei gyfer yn gorffen; ystyr “ dyddiad dyfarnu’r contract ” (“ date of contract award ”) yw’r dyddiad y penderfynodd yr awdurdod contractio ddyfarnu’r contract. Contractau esempt: cyfrifiadau trefniadau llorweddol 45F 1 At ddibenion paragraff 3(2)(b) o Atodlen 2 i Ddeddf 2023 (contractau esempt), mae canran y gweithgareddau a ystyrir gan y trefniant llorweddol i’w chyfrifo yn unol â’r rheoliad hwn. 2 Yn ddarostyngedig i baragraff (8), mae canran y gweithgareddau y bwriadwyd eu cyflawni, heblaw at ddibenion swyddogaethau cyhoeddus yr awdurdodau contractio, i’w chyfrifo drwy gymryd y trosiant amhriodoladwy a gynhyrchwyd gan weithgareddau’r trefniant llorweddol fel canran o gyfanswm y trosiant a gynhyrchwyd gan weithgareddau’r trefniant llorweddol, dros y cyfnod perthnasol. 3 Trosiant amhriodoladwy trefniant llorweddol yw trosiant a gynhyrchwyd gan weithgareddau’r trefniant llorweddol y gellir ei briodoli i ddibenion heblaw swyddogaethau cyhoeddus yr awdurdodau contractio. 4 Pan na fo’r trosiant amhriodoladwy na chyfanswm y trosiant a gynhyrchwyd gan weithgareddau trefniant llorweddol ar gael am y cyfnod perthnasol cyfan oherwydd bod y trefniant wedi cael ei greu, neu fod y gweithgareddau wedi eu cychwyn, ar ôl i’r cyfnod perthnasol ddechrau, mae’r trosiant amhriodoladwy a chyfanswm y trosiant i’w gyfrifo yn unol â pharagraff (5). 5 Mae’r trosiant amhriodoladwy a chyfanswm y trosiant a gynhyrchwyd gan weithgareddau trefniant llorweddol i’w gyfrifo— a pan na fu trosiant o gwbl yn ystod y cyfnod perthnasol, gan ddefnyddio rhagamcanion busnes credadwy ar gyfer cyfnod o dair blynedd sy’n dechrau â dyddiad dyfarnu’r contract; b mewn unrhyw achos arall, gan ddefnyddio— i unrhyw drosiant amhriodoladwy neu gyfanswm y trosiant, yn ôl y digwydd, a gynhyrchwyd yn ystod y cyfnod perthnasol, a ii rhagamcanion busnes credadwy, ar gyfer cyfnod sy’n dechrau â dyddiad dyfarnu’r contract, sydd, o’u cyfuno, yn darparu gwybodaeth a rhagamcanion o ran trosiant ar gyfer y cyfnod cyfan o dair blynedd sy’n dechrau â’r dyddiad y cynhyrchwyd unrhyw drosiant gyntaf yn ystod y cyfnod perthnasol. 6 Pan na fo trosiant amhriodoladwy na chyfanswm y trosiant a gynhyrchwyd gan weithgareddau trefniant llorweddol ar gyfer y cyfnod perthnasol cyfan, ar ddyddiad dyfarnu’r contract, yn gynrychioliadol o weithgareddau’r trefniant llorweddol mwyach oherwydd bod y gweithgareddau wedi newid o ganlyniad i ad-drefnu’r trefniant llorweddol a ddigwyddodd ar ôl i’r cyfnod perthnasol ddechrau, mae’r trosiant amhriodoladwy a chyfanswm y trosiant i’w gyfrifo yn unol â pharagraff (7). 7 Mae’r trosiant amhriodoladwy a chyfanswm y trosiant a gynhyrchwyd gan weithgareddau trefniant llorweddol i’w gyfrifo— a pan na fo trosiant o gwbl wedi ei gynhyrchu ar ôl ad-drefnu neu ar ôl y newid mewn gweithgareddau, gan ddefnyddio rhagamcanion busnes credadwy ar gyfer cyfnod o dair blynedd sy’n dechrau â dyddiad dyfarnu’r contract; b mewn unrhyw achos arall, gan ddefnyddio— i unrhyw drosiant amhriodoladwy neu gyfanswm y trosiant, yn ôl y digwydd, a gynhyrchwyd ar ôl ad-drefnu neu ar ôl y newid mewn gweithgareddau, a ii rhagamcanion busnes credadwy, ar gyfer cyfnod sy’n dechrau â dyddiad dyfarnu’r contract, sydd, o’u cyfuno, yn darparu gwybodaeth a rhagamcanion o ran trosiant ar gyfer y cyfnod cyfan o dair blynedd sy’n dechrau â’r dyddiad y cynhyrchwyd unrhyw drosiant gyntaf ar ôl ad-drefnu neu ar ôl y newid mewn gweithgareddau. 8 Pan na fo canran y gweithgareddau y bwriadwyd eu cyflawni, heblaw at ddibenion swyddogaethau cyhoeddus yr awdurdodau contractio, fel y’i cyfrifwyd yn unol â pharagraffau (2) i (7), yn fesur addas o’r gweithgareddau y bwriadwyd eu cyflawni gan y trefniant at ddibenion paragraff 3(2)(b) o Atodlen 2 i Ddeddf 2023, rhaid cyfrifo canran gweithgareddau o’r fath drwy gymryd, dros y cyfnod perthnasol, un o’r canlynol— a y costau yr aed iddynt mewn cysylltiad â gweithgareddau’r trefniant llorweddol at ddibenion heblaw swyddogaethau cyhoeddus yr awdurdodau, fel canran o gyfanswm ei gostau; b yr amser a dreuliwyd mewn cysylltiad â gweithgareddau’r trefniant llorweddol at ddibenion heblaw swyddogaethau cyhoeddus yr awdurdodau, fel canran o gyfanswm ei amser; c gwerth y nwyddau, y gwasanaethau neu’r gweithiau a gyflenwyd mewn cysylltiad â gweithgareddau’r trefniant llorweddol at ddibenion heblaw swyddogaethau cyhoeddus yr awdurdodau, fel canran o gyfanswm gwerth y nwyddau, y gwasanaethau neu’r gweithiau a gyflenwyd mewn cysylltiad â’r gweithgareddau. 9 Yn y rheoliad hwn— ystyr “ ad-drefnu ” (“ reorganisation ”) yw newid, heblaw newid bach iawn neu ansylweddol, i unrhyw un neu ragor o delerau’r trefniant llorweddol mewn cysylltiad— â gweithgareddau’r trefniant llorweddol, neu pan fo’r trefniant yn sefydlu person i ymgymryd â’r gweithgareddau hynny, â strwythur, gweithrediadau, cyllid neu berchnogaeth y person hwnnw; ystyr “ cyfnod cyfrifyddu ” (“ accounting period ”) yw cyfnod y paratoir cyfrifon mewn cysylltiad ag ef mewn perthynas â gweithgareddau’r trefniant llorweddol; ystyr “ cyfnod perthnasol ” (“ relevant period ”) yw naill ai— y cyfnod o dair blynedd sy’n gorffen â dyddiad dyfarnu’r contract, neu pan na fo gwybodaeth sy’n ymwneud â throsiant ar gyfer y cyfnod yn is-baragraff (a) ar gael ar ddyddiad dyfarnu’r contract, oherwydd amseriad paratoi cyfrifon sy’n ymwneud â gweithgareddau’r trefniant llorweddol, cyfnod o dair blynedd sy’n gorffen â’r dyddiad y mae’r cyfnod cyfrifyddu olaf cyn dyddiad dyfarnu’r contract y mae gwybodaeth o’r fath ar gael ar ei gyfer yn gorffen; ystyr “ dyddiad dyfarnu’r contract ” (“ date of contract award ”) yw’r dyddiad y penderfynodd yr awdurdod contractio ddyfarnu’r contract; ystyr “ gweithgareddau’r trefniant llorweddol ” (“ horizontal arrangement’s activities ”) yw’r gweithgareddau a ystyrir gan drefniant llorweddol, neu yr ymgymerir â hwy yn unol â threfniant llorweddol. Mark Drakeford Ysgrifennydd y Cabinet dros Gyllid a’r Gymraeg, un o Weinidogion Cymru 18 Mehefin 2025